Անվան այլ կիրառումների համար տե՛ս՝ Մաքսիմ Գորկու փողոց (այլ կիրառումներ)

**Մաքսիմ Գորկու փողոց** (ռուս.՝ Улица Максима Горького), փողոց ՌուսաստանիԴոնի Ռոստով քաղաքի կենտրոնական մասում։

Նրա սկիզբը գտնվում է Սիվերսի պողոտայի և Դոլոմանյան նրբանցքի միջև։ Փողոցը ձգվում է արևմուտքից արևելք մինչև Չենցովի փողոց։

Անվանվել է պրոլետարական հայտնի գրող Ալեքսեյ Մաքսիմովիչ Գորկու պատվին, որը երեք անգամ այցելել է քաղաքը։ Ի հիշատակ դրա 1938 թվականի մարտի 28-ին Բերեգովայա փողոցում տեղադրվել է հուշատախտակ. *«Այստեղ 1891 թվականի ամռանը Դոնի Ռոստովի նավահանգստի տարածքում բեռնակիր է աշխատել պրոլետարական մեծ գրող Մաքսիմ Գորկին (Ալեքսեյ Մաքսիմովիչ Պեշկովը, 1868-1936)»*։

Պատմություն
-----------

Առևտրային դպրոցը և Աստվածածնի Վերափոխման եկեղեցին հին բացիկի վրա
Փողոցի առաջին անվանումը եղել է Սեննայա։ Սկզբնապես այն եղել է քաղաքի հյուսիսում գտնվող վերջին փողոցը. խուլ մի անկյուն, որտեղ հարևան փողոցներում տեղակայված ուսումնական հաստատությունների մոտ կենտրոնացած էին քաղաքի բոլոր հասարակաց տները։

### Փողոցի տարեգրություն

* 1885 թվական` վերանվանվում է Տուրգենևի փողոց։ Սակայն քաղաքի բնակչությունը դա ընկալում է շատ բացասական։
* 1895 թվական` վերականգնվում է նախկին անվանումը։
* 1913 թվական` Ռոմանովների արքայատոհմի 300-ամյակի կապակցությամբ փողոցը վերանվանվում է Ռոմանովյան։
* 1917 թվական` կրկին վերականգնվում է Սեննայա փողոց անվանումը։
* 1936 թվական` փողոցը ստանում է իր ներկայիս անվանումը։

Արդի վիճակ
----------

Մաքսիմ Գորկու փողոցը լայն է նեղ երթևեկելի մասով` լայն մայթերի և տրամվայի գծերի պատճառով։ Փողոցում տեղակայված է մի քանի ուսումնական հաստատություն` Հարավային դաշնային համալսարանի իրավունքի և կառավարման ինստիտուտը, Ժամանակակից հումանիտար ակադեմիայի Ռոստովի մասնաճյուղը, Ռոստովի պետական տնտեսագիտական համալսարանը, Ռոստովի պետական տնտեսագիտական համալսարանի քոլեջը, Դոնի Ռոստովի շինարարական քոլեջը, Ռոստովի պետական համալսարանի հաղորդակցության ուղիների տեխնիկումը։ Փողոցում գտնվում է նաև Դոնի Ռոստով քաղաքի հնագույն արդյունաբերական շենքերից մեկը` «Դոնսկոյ տաբակ» ֆաբրիկան։

Փողոցի վերակառուցում
--------------------

2012 թվականին սկսվել է մինչ օրս շարունակվող խոշոր վերակառուցումը` երկկողմանի երթևեկությամբ քառագոտի փողոցի ստեղծմամբ` տրամվայի գծերը ուղևորատար ավտոմեքենաների համար երթևեկելի դարձնելու և երթևեկելի մասի ընդլայնման միջոցով։ Վերակառուցման նպատակն էր Կրասնոարմեյսկայա և Պուշկինի փողոցների և փոքր չափով` Բոլշայա Սադովայա փողոցի ավտոմոբիլային երթևեկության լարվածության նվազեցումը։

Նախնական պլանի համաձայն` վերակառուցման աշխատանքները պետք է սկսվեին Սիվերսի պողոտայից։ Աշխատանքների արժեքը գնահատվում է 956 մլն ռուբլի։ Սակայն 2014 թվականի սկզբին, ընդհակառակը, իրականացվել է փողոցի միջին մասի վերակառուցումը (Բուդյոննու պողոտայից վերև), իսկ աշխատանքները նրա սկզբնամասում միայն մեկնարկել են։

2012 թվականին վերանորոգման աշխատանքների ընթացքում հայտնաբերվել է խորհրդային ժամանակաշրջանում քանդված Աստվածածնի Վերափոխման եկեղեցու նախկին գերեզմանոցի երկու գերեզման։

Նշանակալի շենքեր և կառույցներ
-----------------------------

**Կենտ կողմում.**

* Թիվ 88` նախկին Առևտրային դպրոցի շենք
* Թիվ 108/82` Թիվ 49 դպրոց

**Զույգ կողմում.**

* Թիվ 115` Թիվ 36 գիմնազիա

Պատկերասրահ
-----------

* Ստեպանովի մասնավոր գիմնազիայի շենքը, տուն 115բՍտեպանովի մասնավոր գիմնազիայի շենքը, տուն 115բ
* Բնակելի շենք, տուն 82Բնակելի շենք, տուն 82
* Բանաստեղծ Լեոնիդ Գրիգորյանի հուշատախտակը, տուն 147բԲանաստեղծ Լեոնիդ Գրիգորյանի հուշատախտակը, տուն 147բ

Ծանոթագրություններ
------------------

1. ↑  Централизованная Библиотечная Система Ростова-на-Дону. Улица Максима Горького
2. ↑  За год в Ростове отремонтируют дороги на площади более миллиона квадратных метров
3. ↑  Александр Оленев (2012 թ․ դեկտեմբերի 11). "Ростов может обрести своего святого (склепы на Горького - II)". Вечерний Ростов. Արխիվացված է the original 2016 թ․ մարտի 5-ին. Retrieved 2013 թ․ սեպտեմբերի 2. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  Объект культурного наследия № 6100022000 // Реестр объектов культурного наследия Викигида.

Աղբյուրներ
----------

* *Шулепова Э. А.* Материалы свода памятников истории и культуры РСФСР. Ростовская область.. — М.: Изд-во НИИ культуры, 1990. — С. 24.